Fjallsnafnið er þar ekki nefnt . Helgi Guðmundsson ( Um haf innan 1997 : 193 - 94 ) hefur bent á að í Lewis ( Ljóðhúsum ) í Suðureyjum séu varðveitt norræn örnefni í gelísku sem komi heim og saman við röð örnefna frá Akranesi og suður í Kollafjörð . Af sama uppruna eru norska orðið esje í merkingunni ' eimyrja' , sænska orðið ässja í sömu merkingu en einnig í merkingunni ' smiðjuafl ' og síðastnefnda merkingin kemur fram í danska orðinu esse ' smiðjuafl' . Ásgeir Blöndal telur upphaflega merkingu orðsins esja í íslensku vera ' eldstæði ' og ' steintegund höfð til eldstæðis - og ofngerðar' . Fjallsnafnið væri þá af sama stofni .